پارگلی ابراہیم پاشا

پارگلی ابراہیم پاشا (Pargalı Ibrahim Pasha) () جسے فرنگ ابراہیم پاشا (مغربی)، مقبول ابراہیم پاشا جو توپ قاپی محل میں اس کی موت کے بعد مقتول ابراہیم پاشا ہو گیا۔ وہ سلطنت عثمانیہ کا پہلا وزیر اعظم تھا جسے سلیمان اول نے یہ مرتبہ عطا کیا۔
ابراہیم پارگا کا پیدائشی مسیحی تھا جسے بچن میں ہی غلام بنا دیا گیا۔ وہ اور سلیمان اول بچپن سے ہی گہرے دوست بن گئے تھے۔ سلطان سلیمان نے 1523ء وزیر اول پیری محمد پاشا کو جسے اس کے والد سلیم اول نے وزیر اول مقرر کیا تھا، تبدیل کر کے ابراہیم پاشا کو وزیر اعظم مقرر کیا۔ ابراہیم تیرہ سال تک اس عہدے پر فائز رہا۔ لیکن 1536ء میں سلطان نے ابراہیم پاشا کو سزائے موت کا حکم دیا اور اس کی جائداد بحق سرکار ضبط کر لی گئی۔

زندگی 
ابراہیم نسلا یونانی تھا جو پارگا، اپیروس، شمالی یونان میں جو اس وقت جمہوریہ وینس کا حصہ تھا، میں ایک یونانی آرتھوڈوکس مسیحی خاندان میں پیدا ہوا۔

وہ پارگا کے ایک ملاح کا بیٹا تھا، جسے بحری قزاقوں نے غلام بنا کر مغربی اناطولیہ کے مانیسا محل جہاں عثمانی شہزادوں کی تربیت ہوتی تھی، میں فروخت کر دیا۔ یہاں اس کی دوستی ولی عہد شہزادہ سلیمان سے ہوئی۔ یہیں اس کی تربیت بھی ہوئی اور وہ ماہر کثیر لسانی (Polyglotism) اور ماہر کثیر علوم (Polymath) بن گیا۔

1520ء میں سلیمان اول کے تخت نشین ہونے کے بعد اسے مختلف عہدے ملے، جس میں سب سے پہلے وہ مصاحب خاص بنا۔

سلیمان کی فوج کے ایک ماہر کماندار ہونے کے باوجد فارسی صفوی سلطنت کے خلاف جنگ میں وہ سلطان کی نظروں سے گر گیا۔ عثمانی-صفوی جنگ (1532-55) کے دوران اس نے اپنے نام کے ساتھ سلطان بھی شامل کر لیا، جسے سلیمان نے اپنے لیے سنگین توہین گردانا۔ اس کے علاوہ ابراہیم اور اس کے سابقہ ناصح سکندرچلبی کے مابین صفوی جنگ کے دوران بار بار فوجی قیادت اور پوزیشنوں پر جھڑپیں ہوئیں۔ ان واقعات کی بنا پر 1536ء میں اسے سزائے موت دی گئی ( سکندرچلبی کو ایک سال قبل 1535ء میں سزائے موت دے دی گئی)۔ یہ بھی کہا جاتا ہے کہ ابراہیم پاشا سلیمان اول کی بیوی خرم سلطان کی سازشوں کا شکار ہوا۔ ابراہیم شہزادہ مصطفی جو ماہ دوراں سلطان اور سلیمان اول کا سب سے بڑا بیٹا تھا اور تخت کا ظاہری وارث بھی تھا کو سلطان بنانا چاہتا تھا مگر خرم سلطان اپنے بیٹے کو سلطان بنانا چاہتی تھی۔ شہزادہ مصطفی کو 6 اکتوبر، 1553ء کو سلطان نے غداری کے جرم میں موت کی سزا سنائی، جس کے لیے خرم سلطان نے عرصے سے سازشوں کا جال بن رکھا تھا۔

اگرچہ ابراہیم پاشا نے طویل عرصے قبل اسلام قبول کر لیا تھا لیکن مسیحی سے اپنے کچھ تعلقات کو برقرار رکھے۔ یہاں تک کہ اپنے مسیحی والدین کو عثمانی دار الحکومت اپنے ساتھ لا کر رکھا۔

چونکہ سلیمان اول نے ابراہیم پاشا کی جان نہ لینے کا عہد کر رکھا تھا، اس لیے ایک مقامی مذہبی رہنما سے فتوی حاصل کیا گیا، جس نے عہد وفا نہ کرنے کی پاداش میں قسطنطنیہ میں ایک مسجد کی تعمیر کروانے کا کہا۔ بعد میں ابراہیم پاشا کی سزائے موت کے فیصلے پر سلطان سلیمان نے افسوس کا اظہار کیا جس کی جھلک اس کی نظموں میں نظر آتی ہے۔

تصاویر

حوالہ جات 

1494ء کی پیدائشیں
1495ء کی پیدائشیں
1536ء کی وفیات
پاشا
سابقہ یونانی راسخ الاعتقاد مسیحی شخصیات
سزائے موت یافتہ یونانی شخصیات
سلیمان اعظم
سلیمان اول کے وزرائے اعظم
سلطنت عثمانیہ کے یونانی غلام
سولہویں صدی کے عثمانی وزرائے اعظم
عثمانی فارسی جنگوں کی عثمانی شخصیات
مصر کے عثمانی گورنر
یونانی مسلم
مصر میں سولہویں صدی
یونانی نژاد عثمانی شخصیات
سلطنت عثمانیہ کی البانوی شخصیات
سلطنت عثمانیہ کے وزرائے اعظم